# T20I-wêreldbeker

*Hierdie artikel handel oor die manskriekettoernooi. Vir die artikel oor die vrouekriekettoernooi, sien T20I-vrouewêreldbeker.*

|  |
| --- |
| **T20I-wêreldbeker** |
| *T20I-wêreldbeker 2028* |
|  |
| Kenteken van die T20I-wêreldbeker |
|

---

 |
| Sportsoort | T20I-krieket |
| Gestig | 2007 |
| Eienaar | Internasionale Krieketraad |
| Inwydingseisoen | T20I-wêreldbeker 2007 |
| Deelnemende lande | wêreldwyd |
| Aantal spanne | 20 |
| Mees onlangse kampioen |  Indië (2026) |
| Verwante kompetisies | T20I-vrouewêreldbeker, Kampioenetrofee, Krieketwêreldbeker, o/19-krieketwêreldbeker, Wêreldtoetskampioenskap |

Die **T20I-wêreldbeker** (Engels: *ICC T20 World Cup*) is ’n internasionale krieketkompetisie wat al om die twee jaar gehou word om die T20I-krieketwêreldkampioen te bepaal. Dié toernooi is die tweede belangrikste en tweede bekendste in internasionale krieket net ná die Krieketwêreldbeker in EDIs en word deur die Internasionale Krieketraad georganiseer.

Die trofee waarom meegeding word
Die Sri Lankaanse Lasith Malinga boul teen die Pakistanse Shahid Afridi tydens die T20I-wêreldbeker 2009 se eindstryd op Lord’s in Londen
Tot op hede is tien toernooie beslis en Indië het ’n rekord van drie titels ingepalm, gevolg deur beide Engeland en Wes-Indië met twee titels elk. Die eerste T20I-wêreldbeker 2007 in Suid-Afrika is gewen deur Indië, nadat hulle Pakistan in die eindstryd op Wanderers in Johannesburg verslaan het. Die T20I-wêreldbeker 2009 in Engeland is gewen deur die vorige naaswenner Pakistan wat Sri Lanka in die eindstryd op die Londense Lord’s geklop het. Die T20I-wêreldbeker 2010 in die lande van Wes-Indië is gewen deur Engeland, nadat hulle in die eindstryd op Barbados se Kensington-ovaal Australië geklop en sodoende hul eerste internasionale titel ingepalm het. Die T20I-wêreldbeker 2012 was die eerste in Asië met al die wedstryde wat in Sri Lanka aangebied is. Wes-Indië het met die trofee weggestap nadat hulle die gasheer in die eindstryd op R. Premadasa-stadion in Colombo verslaan en sodoende hul eerste titel sedert die Kampioenetrofee 2004 ingepalm het. Die T20I-wêreldbeker 2014 in Bangladesj is gewen deur Sri Lanka, nadat hulle die eerste span geword het om in drie eindstryde te verskyn en Indië op die Sher-e-Bangla Nasionale Krieketstadion in Dhaka verslaan het. Die T20I-wêreldbeker 2016 in Indië is gewen deur Wes-Indië, nadat hulle Engeland op Eden Gardens in Kolkata verslaan en sodoende die eerste span geword het om dié toernooi twee keer te wen. Die T20I-wêreldbeker 2021 in Oman en die Verenigde Arabiese Emirate is beklink deur Australië, nadat hulle Nieu-Seeland op die Doebai Internasionale Krieketstadion in Doebai verslaan het. Tydens die T20I-wêreldbeker 2022 in Australië het Engeland Pakistan op die Melbourne-krieketveld in Melbourne geklop en sodoende sy tweede T20I-titel ingepalm. Indië het tydens die T20I-wêreldbeker 2024-eindstryd op Barbados se Kensington-ovaal hul tweede T20I-wêreldbekertrofee gewen deur Suid-Afrika, wat in sy eerste krieket- of T20I-wêreldbekertoernooi vir mans verskyn het, te verslaan. In die eindstryd van die T20I-wêreldbeker 2026, wat in Indië en Sri Lanka beslis is, het die medegasheer en verdedigende wêreldkampioen Indië die eerste span geword wat die T20I-wêreldbekertrofee kon verdedig, dit tuis gewen en ook vir ’n derde keer ingepalm het.

In die tien kampioenskappe wat reeds aangebied is, het ses lande reeds die titel ingepalm. Indië het ’n rekord van drie titels gewen, gevolg deur beide Engeland en Wes-Indië met twee titels elk. Australië, Pakistan en Sri Lanka het een titel elk ingepalm. Daarbenewens het Nieu-Seeland en Suid-Afrika aan al die T20I-wêreldbekertoernooie deelgeneem, maar hulle kon dit tot op hede nie wen nie, hoewel Nieu-Seeland reeds in die 2021- en 2026- en Suid-Afrika in die 2024-eindstryd verskyn het. Daarmee is elke vasteland deur minstens een nasionale span in ’n eindstryd verteenwoordig en elke vasteland het ook minstens een T20I-wêreldbekertoernooi gehuisves.

## Uitslae

| Jaar | Gasheerland(e) | Eindstrydplek | Eindstryd |
| --- | --- | --- | --- |
| Wenner | Uitslag | Naaswenner |  | Deelnemende lande |
| 2007 *Oorsig* |  Suid-Afrika | Wanderersstadion, Johannesburg, Suid-Afrika |  Indië 157/5 (20 boulbeurte) | **Indië wen met vyf lopies** Telkaart |  Pakistan 152 almal uit (19.4 boulbeurte) | 12 |
| 2009 *Oorsig* |  Engeland | Lord’s, Londen, Verenigde Koninkryk |  Pakistan 139/2 (18.4 boulbeurte) | **Pakistan wen met agt paaltjies** Telkaart |  Sri Lanka 138/6 (20 boulbeurte) | 12 |
| 2010 *Oorsig* |  Wes-Indië | Kensington-ovaal, Bridgetown, Barbados |  Engeland 148/3 (17 boulbeurte) | **Engeland wen met sewe paaltjies** Telkaart |  Australië 147/6 (20 boulbeurte) | 12 |
| 2012 *Oorsig* |  Sri Lanka | R. Premadasa-stadion, Colombo, Sri Lanka |  Wes-Indië 137/6 (20 boulbeurte) | **Wes-Indië wen met 36 lopies** Telkaart |  Sri Lanka 101 almal uit (18.4 boulbeurte) | 12 |
| 2014 *Oorsig* |  Bangladesj | Sher-e-Bangla Nasionale Krieketstadion, Dhaka, Bangladesj |  Sri Lanka 134/4 (17.5 boulbeurte) | **Sri Lanka wen met ses paaltjies** Telkaart |  Indië 130/4 (20 boulbeurte) | 16 |
| 2016 *Oorsig* |  Indië | Eden Gardens, Kolkata, Indië |  Wes-Indië 161/6 (19.4 boulbeurte) | **Wes-Indië wen met vier paaltjies** Telkaart |  Engeland 155/9 (20 boulbeurte) | 16 |
| 2021 *Oorsig* |  Oman  Verenigde Arabiese Emirate | Doebai Internasionale Krieketstadion, Doebai, Verenigde Arabiese Emirate |  Australië 173/2 (18.5 boulbeurte) | **Australië wen met agt paaltjies** Telkaart |  Nieu-Seeland 172/4 (20 boulbeurte) | 16 |
| 2022 *Oorsig* |  Australië | Melbourne-krieketveld, Melbourne, Australië |  Engeland 138/5 (19 boulbeurte) | **Engeland wen met vyf paaltjies** Telkaart |  Pakistan 137/8 (20 boulbeurte) | 16 |
| 2024 *Oorsig* |  Verenigde State  Wes-Indië | Kensington-ovaal, Bridgetown, Barbados |  Indië 176/7 (20 boulbeurte) | **Indië wen met sewe lopies** Telkaart |  Suid-Afrika 169/8 (20 boulbeurte) | 20 |
| 2026 *Oorsig* |  Indië  Sri Lanka | Narendra Modi-stadion, Ahmedabad, Indië |  Indië 255/5 (20 boulbeurte) | **Indië wen met 96 lopies** Telkaart |  Nieu-Seeland 159 almal uit (19 boulbeurte) | 20 |
| 2028 *Oorsig* |  Australië  Nieu-Seeland |  |  |  |  | 20 |
| 2030 *Oorsig* |  Engeland  Ierland  Skotland |  |  |  |  | 20 |

## Statistiek

|  |
| --- |
| Eerste rondte (ER), Gekwalifiseer (G) |
| Kwarteindrondte (KE), Super 6 (S6), Super 8 (S8), Super 10 (S10) of Super 12 (S12) |
| Halfeindrondte (HE) |
| Naaswenner (2) |
| Wenner (1) |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Span | T20I 2007 | T20I 2009 | T20I 2010 | T20I 2012 | T20I 2014 | T20I 2016 | T20I 2021 | T20I 2022 | T20I 2024 | T20I 2026 | T20I 2028 | T20I 2030 | Deelnames |
|  Afghanistan |  |  | ER | ER | ER | S10 | S12 | S12 | HE | ER | G |  | 8 |
|  Australië | HE | ER | 2 | HE | S10 | S10 | 1 | S12 | S8 | ER | G |  | 10 |
|  Bangladesj | S8 | ER | ER | ER | S10 | S10 | S12 | S12 | S8 |  | G |  | 9 |
|  Engeland | S8 | S8 | 1 | S8 | S10 | 2 | HE | 1 | HE | HE | G | G | 10 |
|  Hongkong |  |  |  |  | ER | ER |  |  |  |  |  |  | 2 |
|  Ierland |  | S8 | ER | ER | ER | ER | ER | S12 | ER | ER | G | G | 9 |
|  Indië | 1 | S8 | S8 | S8 | 2 | HE | S12 | HE | 1 | 1 | G |  | 10 |
|  Italië |  |  |  |  |  |  |  |  |  | ER |  |  | 1 |
|  Kanada |  |  |  |  |  |  |  |  | ER | ER |  |  | 2 |
|  Kenia | ER |  |  |  |  |  |  |  |  |  |  |  | 1 |
|  Namibië |  |  |  |  |  |  | S12 | ER | ER | ER |  |  | 4 |
|  Nederland |  | ER |  |  | S10 | ER | ER | S12 | ER | ER |  |  | 7 |
|  Nepal |  |  |  |  | ER |  |  |  | ER | ER |  |  | 3 |
|  Nieu-Seeland | HE | S8 | S8 | S8 | S10 | HE | 2 | HE | ER | 2 | G |  | 10 |
|  Oman |  |  |  |  |  | ER | ER |  | ER | ER |  |  | 4 |
|  Pakistan | 2 | 1 | HE | HE | S10 | S10 | HE | 2 | ER | S8 | G |  | 10 |
|  Papoea-Nieu-Guinee |  |  |  |  |  |  | ER |  | ER |  |  |  | 2 |
|  Skotland | ER | ER |  |  |  | ER | S12 | ER | ER | ER |  | G | 7 |
|  Sri Lanka | S8 | 2 | HE | 2 | 1 | S10 | S12 | S12 | ER | S8 | G |  | 10 |
|  Suid-Afrika | S8 | HE | S8 | S8 | HE | S10 | S12 | S12 | 2 | HE | G |  | 10 |
|  Uganda |  |  |  |  |  |  |  |  | ER |  |  |  | 1 |
|  Verenigde Arabiese Emirate |  |  |  |  | ER |  |  | ER |  | ER |  |  | 3 |
|  Verenigde State |  |  |  |  |  |  |  |  | S8 | ER |  |  | 2 |
|  Wes-Indië | ER | HE | S8 | 1 | HE | 1 | S12 | ER | S8 | S8 | G |  | 10 |
|  Zimbabwe | ER |  | ER | ER | ER | ER |  | S12 |  | S8 | G |  | 7 |
| Deelnemers | 12 | 12 | 12 | 12 | 16 | 16 | 16 | 16 | 20 | 20 | 20 | 20 |  |

## Eerste deelnames

| Jaar | Spanne |
| --- | --- |
| 2007 |  Australië,  Bangladesj,  Engeland,  Indië,  Kenia,  Nieu-Seeland,  Pakistan,  Skotland,  Sri Lanka,  Suid-Afrika,  Wes-Indië en  Zimbabwe |
| 2009 |  Ierland en  Nederland |
| 2010 |  Afghanistan |
| 2012 | *geen* |
| 2014 |  Hongkong,  Nepal en  Verenigde Arabiese Emirate |
| 2016 |  Oman |
| 2021 |  Namibië,  Papoea-Nieu-Guinee |
| 2022 | *geen* |
| 2024 |  Kanada,  Uganda,  Verenigde State |
| 2026 |  Italië |
| 2028 | N.v.t. |
| 2030 | N.v.t. |

## Sien ook

* Kampioenetrofee, vir EDI-krieket
* Krieketwêreldbeker, vir EDI-krieket
* o/19-krieketwêreldbeker, vir juniorspelers
* T20I-vrouewêreldbeker, vir vrouespelers
* Wêreldtoetskampioenskap, vir toetskrieket

## Verwysings

## Eksterne skakels

* (en)  Amptelike webwerf van die T20I-wêreldbeker
* (en)  Die IKR se amptelike webwerf
* (en)  "T20 World Cup". Encyclopædia Britannica. Besoek op 21 Maart 2026.

|  |  |  |  |
| --- | --- | --- | --- |
|  | **T20I-wêreldbeker** |  |  |
|
Suid-Afrika 2007 • Engeland 2009 • Wes-Indië 2010 • Sri Lanka 2012 • Bangladesj 2014 • Indië 2016 • Oman / Verenigde Arabiese Emirate 2021 • Australië 2022 • Verenigde State / Wes-Indië 2024 • Indië / Sri Lanka 2026 • *Australië / Nieu-Seeland 2028* • *Engeland / Ierland / Skotland 2030* |